Desná (Tšehhi)
Desná (saksa keeles Dessendorf) on linn Tšehhis Libereci maakonnas Jablonec nad Nisou ringkonnas. Desná asub Poola piirist 5 km kaugusel, Jablonec nad Nisoust ligi 11 km idakirdes ja Liberecist umbes 18 km idas. Asula on rajatud 1691. aastal. Alevi staatus anti Desnále 1913. aastal. 1. jaanuaril 1950 liideti Desnága mitmed ümbruskonna külad. Linnaõigused sai Desná 1968. aastal.